2007D0076 — SK — 04.03.2011 — 002.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

Zmenené a doplnené:

▼B

ROZHODNUTIE KOMISIE

z 22. decembra 2006,

ktorým sa vykonáva nariadenie Európskeho parlamentu a Rady (ES) č. 2006/2004 o spolupráci medzi národnými orgánmi zodpovednými za vynucovanie právnych predpisov na ochranu spotrebiteľa v oblasti vzájomnej pomoci

[oznámené pod číslom K(2006) 6903]

(Text s významom pre EHP)

(2007/76/ES)

Článok 1

Predmet

Týmto rozhodnutím sa ustanovujú predpisy na vykonávanie nariadenia (ES) č. 2006/2004, pokiaľ ide o vzájomnú pomoc medzi príslušnými orgánmi a podmienky, ktoré túto pomoc upravujú.

Článok 2

Vymedzenie pojmov

Na účely tohto rozhodnutia popri definíciách uvedených v nariadení (ES) č. 2006/2004 platia tieto definície:

Článok 3

Požiadavky týkajúce sa informácií

Predpisy týkajúce sa informácií, ktoré sa majú poskytovať v súlade s nariadením (ES) č. 2006/2004, a formy poskytovania týchto informácií sú ustanovené v kapitole 1 prílohy k tomuto rozhodnutiu.

Článok 4

Lehoty na prijatie opatrení

Predpisy týkajúce sa lehôt, ktoré sa vzťahujú na jednotlivé štádiá vzájomnej pomoci v súlade s nariadením (ES) č. 2006/2004, sú ustanovené v kapitole 2 prílohy k tomuto rozhodnutiu.

Článok 5

Upozornenia

Predpisy týkajúce sa upozornení sú ustanovené v kapitole 3 prílohy.

Článok 6

Prístup k vymieňaným informáciám

Prístup k informáciám vymieňaným v súlade s nariadením (ES) č. 2006/2004 je obmedzený v súlade s predpismi ustanovenými v kapitole 4 prílohy k tomuto rozhodnutiu.

Článok 7

Jazyky

Predpisy týkajúce sa jazykov, ktoré sa majú používať v prípade žiadostí a v prípade oznamovania informácií v súlade s nariadením (ES) č. 2006/2004, sú ustanovené v kapitole 5 prílohy k tomuto rozhodnutiu.

▼M1

Článok 7a

Koordinácia činností trhového dozoru a vynucovacích činností

Zásady, ktorými sa riadi koordinácia činností trhového dozoru a vynucovacích činností, sú stanovené v kapitole 6 prílohy.

▼B

Článok 8

Dátum uplatňovania

Toto rozhodnutie sa uplatňuje od 29. decembra 2006.

Článok 9

Adresáti

Toto rozhodnutie je adresované členským štátom.

PRÍLOHA

Predpisy týkajúce sa vzájomnej pomoci medzi príslušnými orgánmi v súlade s kapitolami II a III nariadenia (ES) č. 2006/2004

1. KAPITOLA 1 – POŽIADAVKY TÝKAJÚCE SA INFORMÁCIÍ

1.1. Oblasti informácií, ktoré sa majú poskytnúť príslušným orgánom v štandardných databázových formulároch

Oblasti, ktoré sa majú poskytnúť v jednotlivých štandardných databázových formulároch, možno vymedziť takto:

(a) Podrobné údaje týkajúce sa orgánov a úradníkov, ktorí sa zaoberajú porušeniami právnych predpisov v rámci Spoločenstva

(b) Podrobné údaje týkajúce sa predávajúceho alebo dodávateľa zodpovedného za porušenie právnych predpisov v rámci Spoločenstva alebo suspektné porušenie právnych predpisov v rámci Spoločenstva

(c) Informácie týkajúce sa výmeny informácii bez žiadostí (upozornení) (článok 7 nariadenia (ES) č. 2006/2004)

▼M1

▼B

(d) Informácie týkajúce sa žiadostí o vzájomnú pomoc (články 6 a 8 nariadenia (ES) č. 2006/2004)

1.2. Minimálne informácie, ktoré sa majú uviesť v žiadostiach o vzájomnú pomoc a upozorneniach (články 6, 7 a 8 nariadenia (ES) č. 2006/2004)

1.3. Odpovede na žiadosti o vzájomnú pomoc

▼M1

▼B

1.4. Ďalšie právomoci udelené príslušným orgánom podľa vnútroštátnych právnych predpisov

Členské štáty informujú Komisiu a ostatné členské štáty prostredníctvom diskusného fóra, ktoré bude sprístupnené v databáze, o akýchkoľvek ďalších právomociach v oblasti vyšetrovania a vynucovania, ktoré sú príslušným orgánom udelené popri právomociach uvedených v článku 4 ods. 6 nariadenia (ES) č. 2006/2004.

1.5. Určenie orgánov, ktoré majú oprávnený záujem na zastavení alebo zákaze porušovania právnych predpisov vo vnútri Spoločenstva v súlade s článkom 8 ods. 3 nariadenia (ES) č. 2006/2004

2. KAPITOLA 2 – LEHOTY

2.1. Žiadosti o vzájomnú pomoc a odpovede

▼M2

▼B

2.1.4. Jednotný úrad pre spoluprácu pre žiadaný orgán zašle všetky žiadosti, ktoré mu boli doručené prostredníctvom jednotného úradu pre spoluprácu pre žiadajúci orgán, príslušnému orgánu najskôr, ako je to technicky možné, v každom prípade najneskôr do dvoch pracovných dní odo dňa doručenia žiadosti.

▼M1

Príslušný orgán ihneď potom, ako zistí, že žiadosť o vzájomnú pomoc na základe článkov 6, 7 a 8 nariadenia (ES) č. 2006/2004 obsahuje nesprávne údaje, ktoré nie je možné nijakým spôsobom opraviť, požiada Komisiu, aby vymazala informácie z databázy hneď, ako je to technicky možné a v každom prípade najneskôr do siedmich dní po prijatí žiadosti o vymazanie.

2.1.5. Dožadujúci orgán žiada Komisiu o odstránenie informácií z databázy hneď, ako je to technicky možné, najneskôr však do siedmich dní od uzavretia prípadu, ak po podaní žiadosti podľa článku 6 nariadenia (ES) č. 2006/2004:

▼M1

2.1.6. Dožiadaný orgán oznamuje Komisii a ostatným daným príslušným orgánom vynucovacie opatrenia prijaté podľa článku 8 ods. 6 nariadenia (ES) č. 2006/2004 hneď, ako je to technicky možné, najneskôr však do siedmich dní od prijatia opatrení.

▼B

2.2. Upozornenia

2.2.1. Príslušný orgán vydá upozornenie najskôr, ako je to technicky možné, v každom prípade najneskôr do siedmich dní po tom, čo sa dozvedel o porušení právnych predpisov v rámci Spoločenstva alebo zistil odôvodnené podozrenie, že k tomuto porušeniu môže dôjsť.

2.2.2. Ak sa preukáže, že upozornenie nie je odôvodnené, príslušný orgán vezme toto upozornenie späť najskôr, ako je to technicky možné, v každom prípade do siedmich dní. Komisia odstráni všetky informácie týkajúce sa neodôvodneného upozornenia, ktoré sú uložené v databáze, najskôr, ako je to technicky možné, v každom prípade najneskôr do siedmich dní od stiahnutia upozornenia príslušným orgánom.

Odôvodnené upozornenia sa vymažú z databázy päť rokov po ich vydaní.